open-index/open-wikipedia-markdown huggingface dataset:
گوہاٹی کا تعارف

گوہاٹی صوبہ آسام کا سب سے بڑا شہر ہے۔ قدیم میں Pragzyotispura کہلاتا تھا اور اب جدید دور میں اس شہر کو گوہاٹی کے نام سے موسوم کیا جاتا ہے۔ اور یہ ضلع کامروپ کے اندر واقع ہے۔ بھارت میں سے سے تیزی سے بڑھتی ہوئی شہروں میں سے ایک شہر ہے۔ آج شہر کلکتہ کے بعد مشرقی بھارت میں دوسرا سب سے بڑا میٹروپولنڈ علاقہ ہے۔گوہاٹی برہمپتر دریا کے کنارے او رمغرب میں ایل۔ جی۔ بین الاقوامی ہوائی اڈے ہے۔ او رصوبہ میگھالیہ کے دار الحکومت شہر شیلانگ سے بہت قریب واقع ہے۔ اس شہر میں صوبائی نیشنل چڑیا گھر ہے۔ جہاں پر مختلف قسم کے جانوروں کو جمع کیا گیا ہے یہ یہاں تک کے ریئل بنگال ٹائیگر بھی موجود ہے۔ اس کے علاوہ مختلف سیاحت کے مقامات ہیں۔ اور یہ شہر پورے نارتھ ایسٹ کے مرکز ہے۔ گوہاٹی پنجاباری علاقے میں ایک ثقافتی کارکردگی کامناظرہ کرنے کے لیے ایک ثقافتی میوزیم یہاں پر لائبریری اور مختلف سہولیات مہیا ہیں۔ اس کے علاوہ یہاں پر چھوٹے چھوٹے تلاب ہیں جس میں کثرت کے ساتھ مختلف قسم کی مچھلیاں پائی جاتی ہے۔
Kalakshetra شمال مشرقی بھارت کا سب سے بڑ ثقافتی جگہ ہے او رگوہاٹی شہر میں ایک اہم سیاحوں کی جگہ ہے۔ اور یہ 1990 میں بنایا گیا تھا۔ یہاں پر تھیٹر بھی ہے جس میں 2000 لوگوں کو ایک ساتھ بیٹھایا جا سکتے ہیں۔ اور پندریویں صدی کے ہندوستانی سماج کا سب سے بڑا انٹیگریٹز میں سے ایک ہے۔
اوتاد

**اوتاد** وتد کی جمع ہے بمعنی میخیں، کھونٹیاں، چوبیں، کیلیں، (مجازاً) ستون۔
قرآن مجید میں پہاڑوں کو اوتاد کہا گیا فرعون کو ذی الاوتادمیخوں والا کہا گیا
صوفیاء کے ہاں رجال الغیب کے نظم مراتب میں تیسرے طبقے کے لوگ۔ یہ نظام چار مقدس افراد پر مشتمل ہوتا ہے جنھیں العمود (ستون)بھی کہا جاتا ہے۔
اوتاد میں سے ہر ایک کے ذمے دنیا کے چار بنیادی نقطوں میں سے ایک کی نگرانی ہوتی ہے اور اس کی اپنی جائے سکونت اسی نقطے کے مرکز میں ہوتی ہے۔
علامہ شمس الدین محمد بن عبد الرحمن السخاوی المتوفی 902 ھ لکھتے ہیں : تاریخ بغداد میں الکتانی سے روایت ہے کہ نقباء تین سو ہیں، نجباء ستر ہیں، ابدال چالیس ہیں، اخیار سات ہیں اور عمد چار ہیں اور غوث ایک ہے، اگر ان کی دعا قبول ہو جائے تو فبہا ورنہ غوث دعا کرتا ہے اور وہ اس وقت تک سوال کرتا رہتا ہے حتیٰ کہ اس کی دعا قبول ہوجاتی ہے۔ الاحیاء میں ہے کہ ہر روز غروب آفتاب سے پہلے ابدال میں سے ایک شخص بیت اللہ کا طواف کرتا ہے اور ہر رات اوتاد میں سے ایک بیت اللہ کا طواف کرتا ہے۔
صوفیا کی اصطلاح میں ’’ اوتاد‘‘ کا معنی
جس طرح میخ کو جب کسی چیز میں گاڑ دیا جائے تو وہ اس چیز کو قائم رکھتی ہے، اسی طرح جب پہاڑوں کو زمین میں نصب کر دیا گیا تو پہاڑ زمین کو اپنے محور پر قائم رکھتے ہیں اور زمین کو محور سے متجاوز نہیں ہونے دیتے۔
بعض علما نے کہا ہے کہ ’’ اوتساد‘‘ حقیقت میں اکابر اولیاء اور اللہ تعالیٰ کے مخصوص اہل صفا ہیں، وہ ان پہاڑوں کی طرح ہیں جن کو زمین میں نصب کیا ہوا ہے، ابوسعید خراز سے یہ سوال کیا گیا کہ اوتاد اور ابدال میں کون افضل ہیں؟ انھوں نے کہا : اوتاد افضل ہیں، سائل نے سوال کیا : کیسے؟ ابو سعید خراز نے کہا : کیونکہ ابدال ایک حال سے دوسرے حال کی طرف پلٹتے رہتے ہیں اور ایک مقام سے دوسرے مقام میں ان کا بدل چھوڑ دیا جاتا ہے اور اوتاو انتہائی بڑے مرتبہ پر پہنچے ہوئے ہوتے ہیں، وہ اپنے مقام سے نہیں بنتے اور اپنے مقام پر اس طرح قائم رہتے ہیں جیسے کسی جگہ میخ کو گاڑ دیا گیا ہو اور یہی وہ لوگ ہیں جن کی وجہ سے مخلوق کا نظام اور اقوام قائم رہتا ہے، ابن عطاء نے کہا : او تادہی اہل استقامت اور اہل صدق ہیں، ان کے احوال متغیر نہیں ہونے اور وہ مقام تمکین پر فائز ہیں۔

## حوالہ جات

زمرہ:اصطلاحات تصوف
زمرہ:جغرافیہ شہرستان زنجان کے نامکمل مضامین
زمرہ:ویکی ڈیٹا سے مختلف مختصر وضاحت
45ھ

## واقعات

## ولادت

## وفیات
* زيد بن ثابت
* عاصم بن عدی
* مستورد بن شداد
* مسعود بن عون خیمی
* نہشل بن حری

## حوالہ جات

زمرہ:45ھ
4
قاری رحیم بخش پانی پتی

## ولادت
آپ رجب المرجب 1341ھ بمطابق فروری 1923ء کو پانی پت میں پیدا ہوئے۔

## تعلیم
ابتدائی تعلیم محمد اسماعیل پانی پتی سے حاصل کی اور فارسی و عربی، صرف و نحو اور منطق کی تعلیم قاری فتح محمد پانی پتی سے حاصل کی۔ پھر دار العلوم دیوبند میں داخلہ لیا جہاں سید حسین احمد مدنی، علامہ محمد ابراہیم بلیاوی، مفتی شفیع عثمانی، ادریس کاندھلوی سے فقہ و اصول اور تفسیر و حدیث کی تعلیم حاصل کرکے دورہ حدیث سے فارغ ہوئے۔

## تدریس
قیام پاکستان سے قبل ملتان میں مدرسہ محمدیہ کی بنیاد رکھی اور وہیں تدریس کی۔ پھر مدرسہ خیرالمدارس ملتان سے وابستہ ہوئے اور ے احیات شعبہ تجوید و قرات کے صدر مدرس رہے اور تقریبا 40 سال تدریس کی۔

## بیعت و اجازت
آپ نے 1364ھ میں مشہور عالم دین مولانا سید حسین احمد مدنی بیعت کی۔ پھر عبد الاقادر رائپوری سے بیعت کی۔ بعد ازاں اپنے شیخ محمد زکریا کاندھلوی سے خلافت حاصل کی۔

## اہم کارنامے
آپ نے سینکڑوں قرا اور ہزاروں حفاظ پیدا کیے جونہ صرف پاکستان بلکہ ایران، افغانستان، برما، بنگلہ دیش، ترکی، متحدہ عرب امارات اور سعودی عرب میں خدمت قرآن سر انجام دے رہے ہیں۔

## وفات
29 اور 30 ستمبر کی درمیانی شب ساڑھے دس بجے رحلت فرما گئے۔

زمرہ:دار العلوم دیوبند کے فضلا
زمرہ:جامعہ خیر المدارس کے شخصیات
گورنمنٹ ایس ای کالج بہاولپور

**گورنمنٹ صادق ایجرٹن کالج** (عام طور پر **ایس ای کالج** کے طور پر جانا جاتا ہے) اس کا نام نواب بہاولپور صادق محمد خان عباسی چہارم اور پنجاب کے لیفٹیننٹ گورنر سر رابرٹ آئلس ایجرٹن نے رکھا تھا۔ اس میں ایک ایسی تعلیم فراہم کرنے کی روایت ہے جو تعلیمی، کھیلوں اور ہم نصابی سرگرمیوں کو کردار کی نشو و نما کے اوزار کے طور پر استعمال کرتی ہے۔

تصغیر|دائیں|پرانی عمارت، صادق ایجرٹن کالج، بہاولپور
تصغیر|دائیں|صادق ایجرٹن کالج بہاولپور کی نئی اور موجودہ عمارت

## تاریخ
گورنمنٹ ایس ای کالج بہاولپور کا شمار ایشیا کی قدیم ترین درسگاہوں میں ہوتا ہے۔ اس کی تاریخ 127 سالوں پر محیط ہے۔ یہ ادارہ 1886ء میں انٹرمیڈیٹ کی تعلیم کے لیے قائم کیا گیا۔ 1896ء میں یہاں بی۔ اے کی کلاسوں کا آغاز ہوا۔ لیکن یہ کلاسیں کچھ عرصہ بعد تعطل کا شکار ہو گئیں۔ شہریوں اور کالج انتظامیہ کی مساعی سے 1926ء میں بی۔ اے کی کلاسیں دوبارہ شروع کی گئیں۔ 1927ء میں انٹرمیڈیٹ کی سطح پر سائنس کے مضامین کی تدریس کا آغاز ہوا۔ 1955ء میں پنجاب یونیورسٹی نے کالج میں بی ایس سی کی کلاسز کی منظوری دی۔ ادارے کی عمرِ عزیز کے سو سال پورے ہونے پر 1986ء میں صد سالہ تقریبات بھرپور طریقے سے منائی گئیں۔ ان تقریبات میں ملک بھر کی ممتاز شخصیات نے شرکت کی۔ اپریل 2010ء میں اس کی ایک سوپچیس سالہ تقریبات شایان شان طریقے سے منعقد کی گئیں۔ ایس ای کالج کے فارغ التحصیل طلبہ نے زندگی کے ہر شعبے میں نمایاں مقام پیدا کیا۔ یہاں سے تعلیم حاصل کرنے والوں، احمد ندیم قاسمی، منیر نیازی، محمد خالد اختر اور دلشاد کلانچوی نے ادب میں جبکہ سمیع اللہ خان اور ایم این جہاں نے کھیلوں کی دنیا میں نام پیدا کیا۔ بہت سے لوگوں نے ڈاکٹری، انجینئرنگ، سیاست اور دیگر شعبوں میں شہرت پائی۔ علاوہ ازیں بہت سے نامور لوگ بطور استاد اس ادارے سے وابستہ رہے۔ اب بھی کالج کی سالانہ بین الکلیاتی تقریبات اور ہم نصابی سرگرمیوں کی روایت ممتاز حیثیت کی حامل ہے جس میں ملک بھر سے طلبہ جوق در جوق حصہ لینے کے لیے آتے ہیں۔ کالج میں ایک شاندار لائبریری موجود ہے۔ جس کے ذخیرے میں بہت سی نایاب تصانیف سمیت 50 ہزار سے زائد کتب موجود ہیں۔ کھیلوں کے طویل و عریض میدان، جمنیزیم اور تین عدد کشادہ ہال کالج کی وسعت کا منہ بولتا ثبوت ہیں۔ اس کالج میں آج کل کئی ایم اے، ایم ایس سی کی اور بی ایس کی کلاسز ہوتی ہیں۔

## معروف فضلا
* احمد ندیم قاسمی
* منیر نیازی
* محمد خالد اختر
* دلشاد کلانچوی
* سمیع اللہ خان
* ایم این جہاں
* ڈاکٹر ازہر حسین اسسٹنٹ پروفیسر آئی یو بی (کم عمر ترین پاکستانی پی ایچ ڈی اسکالر)

## حوالہ جات

زمرہ:پاکستان میں ثانوی تعلیم
زمرہ:ضلع بہاولپور میں یونیورسٹیاں اور کالج
زمرہ:ویکی ڈیٹا سے مطابقت رکھنے والی مختصر تفصیل
زمرہ:Articles using infobox university
زمرہ:Pages using infobox university with the affiliations parameter
زمرہ:برطانوی ہند میں 1882ء کی تاسیسات
عبیداللہ انور

**مولانا عبیداللہ انور** مشہور عالم دین مولانا احمد علی لاہوری کے صاحبزادے تھے۔

## ولادت
آپ 2 اگست 1926ء میں پیدا ہوئے۔

## تعلیم
قرآن مجید لاہور میں حفظ کرنے کے بعد ابتدائی اور ثانوی تعلیم کے لیے مد رسہ مظاہر علوم سہارنپور میں داخلہ لیا۔ جہاں اسعداللہ رامپوری، عبد الرحمٰن کاملپوری اور مفتی جمیل احمد تھانوی سے استفادہ کیا۔ بعد ازاں دار العلوم دیوبند تشریف لے گئے اور 1947ء میں علمائے دین سید حسین احمد مدنی، علامہ محمد ابراہیم بلیاوی، مولانا رسول خان ہزاروی، مفتی شفیع عثمانی اور مولانا ادریس کاندھلوی سے تفسیر و حدیث اور فقہ و کلام کی تکمیل کرکے فراغت حاصل کی۔

## تدریس
فراغت کے بعد مدرسہ مظہرالعلوم کراچی میں مدرس مقرر ہوئے۔ تقریباً 6 سال بعد لاہور تشریف لے گئے اور مصری شاہ کے ایک چبوترے پر درس دینا شروع کر دیا۔ تقریباً 10 سال تک درس قرآن دیا۔

## بیعت و اجازت
آپ اپنے والد اور مشہور عالم دین مولانا احمد علی لاہوری سے بیعت ہوئے اور انہی سے خلافت ملی۔

## مناصب
* والد کی رحلت کے بعد آپ **انجمن خدام الدین** لاہور کے صدر منتخب ہوئے۔
* 19 مارچ 1962ء کو علما کے فیصلہ کے مطابق آپ جانشین شیخ التفسیر قرار دیے گئے۔
* مدرسہ قاسم العلوم شیرانوالہ لاہور کے نگران اعلیٰ رہے اور ہفت روزہ خدام الدین کے سرپرست اعلٰ بھی تھے۔
* آخر وقت تک جمیعت علما اسلام کے نائب امیر بھی رہے۔

## وفات
7 شعبان 1405ھ بمطابق مئی 1985ء بروز ہفتہ کو رحلت فرما گئے۔

## حوالہ جات

زمرہ:دیوبندی شخصیات
زمرہ:دار العلوم دیوبند کے فضلا
زمرہ:جمیعت علمائے اسلام کے سیاست دان
زمرہ:مظاہر علوم کے فضلا
اب کھیل کے دکھا (گانا)

**اب کھیل کے دکھا** پاکستان سپر لیگ کا سرکاری گانا ہے۔ اس گانے کو پاکستان کے مشہور گلوکارعلی ظفر نے گایا ہے۔ یہ گانا 20 ستمبر 2015 کو پیش کیا گیا۔

## پس منظر
اس گانے کے پیش کار علی ظفر ہیں۔ پاکستان کرکٹ بورڈ  نے علی ظفر کو یہ گانا بنانے کے لیے کہا اس گانے کو فروری 2016ء میں منعقد ہونے والی پاکستان سوپر لیگ کے افتتاحی سیزن کے لیے   تیار کیا گیا۔ اس گانے کو پاکستان سپر لیگ کا  ترانے  کا اعزاز حاصل ہے۔ اس گانے میں 25 مرد و خواتین گلوکاروں کے کورس نے علی ظفر کا ساتھ دیا ہے۔

اس گانے کی ویڈیو بھی بنائی جائے گی۔ ٹورنامنٹ کی تشہیر کے لیے سماجی رابطوں کی ویب سائٹوں پر #AbKhelKeDikha کی ٹیگ استعمال کی جاتی ہے۔ سرکاری ور پر یہ گانا پٹاری ڈاٹ پی کے کی ویب سائٹ پر رکھا گیا ہے۔

## حوالہ جات

زمرہ:2015ء کے نغمے
زمرہ:پاکستان سپر لیگ
زمرہ:پاکستان سپر لیگ 2016ء
زمرہ:پاکستان سپر لیگ کے ترانے
زمرہ:پاکستانی نغمے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:علی ظفر کے گیت
جتیال

جھتیال(قبیلہ)
جھتیال، بنیادی طور پر پنجاب کا ایک زمیندار جٹ قبیلہ ہے لیکن اس سے تعلق رکھنے والے افراد اب سندھ اور کچھ تعداد خیبر پختونواہ میں بھی آباد ہیں،پنجاب میں مطفر گڑھ جھنگ، لودھراں، لیہ,بھکر ،بہاولپور کوٹ اددو،ملتان،خانیوال ،لاہور اسلام آباد اور سرائیکی علاقوں میں آباد جھتیال قبیلہ اپنے نام کے ساتھ مہراور ملک لکھتے ہیں، جبکہ اٹک اور حافظ آباد قاضی کا ٹائیٹل استعمال کیا جاتا ہے۔ پنجاب کے علاقہ رحیم یار خاں میں آباد جھتیال قبیلے اپنے نام کے ساتھ جام کا لاحقہ استعمال کرتے ہیں ۔ پنجاب کے کچھ علاقوں میں جھتیال نام کے ساتھ رانجھا کا ٹائیٹل استعمال کرتے ہیں۔
 پنجاب میں اس قبیلہ کی زیادہ تعداد مظفر گڑھ کے علاوہ جھنگ لیہ ملتان خانیوال ، بھکر ،سرگودھا، لاہور،راولپنڈی ,حافظ آباد، ضلع میانوالی اور رحیم یار خان  کے علاوہ علاقوں میں ہے جھتیال جہاں بھی آباد ان کا ابتدائی مرکز مظفر گڑھ اور جھنگ ہی تھا۔ بیان کیا جاتا ہے کہ جھتیال جو ایک پنجاب کے ایک بہادر رائے عبد اللہ عرف دلا بھٹی کی اولاد تھا جو پنڈی بھٹیاں علاقہ ساندل بار اور دلے دی بار کا رہنے والا تھا ایک کہانی یہ بھی ہے کہ دلا بھٹی اس کے والد فرید بھٹی اور دادا ساندل بھٹی کو اکبر باد شاہ نے دین الہی قبول نہ کرنے اور بغاوت کی پاداش میں پھانسی دے دی تھی۔گورنر پنجاب” ای ڈی میکلیگن “کے دور میں مسڑ بی جی لائل  کمشنر مظفر گڑھ کے مطابق دلا بھٹی  کے ہاں چار بیٹے ہوئے جن کے نام شیخ واسو ، غازی ،کرم علی اور حیدر علی رکھے گئے انہی سے پنجاب اورسندھ  جھتیال ،جتیال ،جٹیال جام ،اور قاضیوں کی نسل چلی ۔
اکبر باد شاہ کے زمانے میں جھتیال قوم پنڈی بھٹیاں جو ضلع حافظ آباد کی تحصیل ہے سے کسی اتفاق سے اٹھ کر مظفر گڑھ کے علاقہ موضع سلہی اور کوڈیوال میں آباد ہوئے۔ جن کی ایک کثیر تعداد منتشر ہوئی۔اب جن کی حدود دریائے جہلم کے غربی کنارے سے دریائے سندھ کے شرقی کنارے تک پھیلی ہوئی ہیں۔چونکہ جھتیال قوم کی اجداد بھی حضرت جہانیاں گشت رحمتہ اللّٰه علیہ کے ذریعے مسلمان ہوئی تھی۔‎اس لیے جھتیال قوم پنڈی بھٹیاں چھوڑ کر اپنے مرشدجہانیاں جہاں گشت کے خاندان سے تعلق رکھنے والے بزرگ حضرت نورنگ جہانیاں تحصیل احمد پور سیال ضلع جھنگ کے پاس آ گئے۔ جھتیال قوم جد امجد دلا بھٹی عرف جھتیال کے تین بیٹے ، شیخ واسو ،کرم علی اور حیدر علی تینوں کی یہاں سے چلے گئے۔غازی کی اولاد اسی علاقہ میں رہائش پزیر ہے۔
سوریا (اداکار)

**سوریا**۔ اصل نام سراونن شیو کمار (پیدائش: 23 جولائی 1975ء ، کویمبٹور، تمل ناڈو، بھارت) ایک بھارتی فلم اداکار، فلم ساز اور ٹی وی میزبان ہیں، جو اس وقت تامل فلم انڈسٹری میں کام کر رہے ہیں۔ سوریا نے روككو نیر (1997ء) سے اپنے کیریئر کا آغاز کرنے کے بعد وہ بہت کامیاب فلموں میں نظرآ چکے ہیں جن میں شامل ہیں، نندھا (2001 ء)، كاکھا كاکھا (2003ء)، پیرازهاگن (2004ء)، گجنی (2005 ء)، ویرنم ائيرم (2008ء)، ایان (2009 ء)، سنگھم (2010ء)، سنگھم 2 (2013ء) اور انجان (2014ء). 2010ء تک، وہ تین تامل ناڈو فلم ایوارڈ اور تین جنوبی ہند فلم فیئر ایوارڈ جیت چکے ہے، جس کی وجہ سے انھوں نے خود کو تامل سنیما میں معروف معاصر اداکاروں میں سے ایک کے طور پر قائم کر لیا ہے۔ 2010ء میں انھوں نے پہلی ہندی فلم رکت چریتر میں کام کیا۔ سال 2012 جنوب ہندی ٹیلی ویژن چینل اسٹار وجے پر گیمنگ شو ننگالم ویللالم اورو کوڑی میں میزبان بنے جو مشہور گیم شو ‘‘کون بنے گا کروڑ پتی’’ کا تمل ورژن تھا۔

## فلمیں

## حوالہ جات
َ

زمرہ:1975ء کی پیدائشیں
زمرہ:اکیسویں صدی کے بھارتی مرد اداکار
زمرہ:بقید حیات شخصیات
زمرہ:بیسویں صدی کے بھارتی مرد اداکار
زمرہ:تمل ناڈو کے مرد اداکار
زمرہ:تمل اداکار
زمرہ:تمل شخصیات
زمرہ:تمل سنیما کے مرد اداکار
زمرہ:چنائی کے مرد اداکار
زمرہ:فضلاء لویولا کالج، چینائی
زمرہ:ہندی سنیما کے مرد اداکار
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:مرکزی کردار میں نیشنل فلم ایوارڈ برائے بہترین اداکار
زمرہ:23 جولائی کی پیدائشیں
زمرہ:چینائی کی شخصیات
زمرہ:فلم پروڈیوسر
زمرہ:فلمی اداکار
زمرہ:تمل ناڈو کی شخصیات
زمرہ:فلم ساز
زمرہ:بھارتی فلمی اداکار
سویتلانا ایلیکسیاوچ

**سویتلانا ایلیکسیاوچ** ( ،؛ ) ایک روسی خاتون صحافی اورمصنفہ ہیں، جو 31 مئی 1948ء کو یوکرین میں پیدا ہوئيں، البتہ ان کے والد کا تعلق بیلاروس سے تھا۔ سویتلانا کو ان کی ادبی خدمات کے اعتراف میں 2015ء کا نوبل انعام برائے ادب دیا گیا۔ ادب کا نوبل انعام اب تک 13 خواتین کو مل چکا ہے۔ آخری بار امریکی خاتون ایلس منرو کو ادب کا نوبل انعام دیا گيا تھا۔ سویتلانا الیکسیاوچ کو یہ انعام ان کی جنگ کے اثرات سے متعلق کئی کتب اور ناول پر دیا گیا ہے۔ سویتلانا الیکسیاوچ کئی معروف اخبارات سے منسلک رہی ہیں۔

## حالات زندگی
سویتلانا ایلیکسیاوچ مئی 1948ء میں یوکرین (اس وقت سویت یونین کا حصہ تھا) کے گاؤں ایوانو-فرانکیوسک میں پیدا ہوئیں۔ اس کا باپ بیلاروسی اور یوکرینی ماں کی تھی۔ سویتلانا بیلاروس میں پلی بڑھی اور یہیں پر اسکول کی تعلیم مکمل کی۔

## تحریری کام
ان کی کتابوں میں سویت یونین اور اس کے بعد کی تاریخ میں فرد کی نفسیات اور جذبات کو ادبی وقائع نگاری کے انداز سے بیان کیا گيا ہے۔
ان کا پہلا ناول *جنگ کا غیر نسوانی چہرہ* 1985ء میں شائع ہوا، جس میں دوسری جنگِ عظیم کے خواتین پر پڑنے والے اثرات کا مطالعہ پیش کیا گیا تھا۔ الیکسیاوچ نے اپنی زندگی کا آغاز بطور صحافی کیا اور اس سلسلے میں کئی اخبارات اور رسائل سے وابستہ رہیں۔ ان کی مشہور کتابوں میں *زنکی بوائز* (Zinky Boys: Soviet Voices from the Afghanistan War) شامل ہے جس میں افغانستان میں روسی فوجیوں کی زندگیوں کا احاطہ کیا گیا ہے۔ اس کے علاوہ انھوں نے چرنوبل کے ایٹمی حادثے کے بارے میں بھی ایک کتاب (Voices from Chernobyl) لکھی ہے۔ ایک اور کتاب میں انھوں نے اس بات کا جائزہ لیا کہ جنگ کی تباہ کاریوں کے بچوں پر کیا اثرات مرتب ہوتے ہیں۔

## اعزازات
سویتلانا ایلیکسیاوچ اب تک کئی قوی اور بین الاقوامی اعزازات حاصل کر چکی ہے۔
* نوبل انعام برائے ادب (2015ء)

## حوالہ جات

زمرہ:1948ء کی پیدائشیں
زمرہ:ادب میں نوبل انعام یافتگان
زمرہ:اکیسویں صدی کی مصنفات
زمرہ:ایوانو-فرانکیوسک کی شخصیات
زمرہ:بقید حیات شخصیات
زمرہ:بیسویں صدی کی مصنفات
زمرہ:بیسویں صدی کے بیلاروسی مصنفین
زمرہ:بیسویں صدی کے مصنفین
زمرہ:بیلا روسی مصنفین
زمرہ:بیلاروسی صحافی
زمرہ:بیلاروسی مصنفات
زمرہ:بیلاروسی مضمون نگار
زمرہ:بیلاروسی نوبل انعام یافتہ
زمرہ:خاتون نوبل انعام یافتہ
زمرہ:روسی زبان کے مصنفین
زمرہ:سوویتی صحافی
زمرہ:یوکرائنی نوبل انعام یافتہ
زمرہ:ویکی ڈیٹا سے مختلف مختصر وضاحت
زمرہ:نیشنل بک کریٹکس سرکل ایوارڈ یافتہ
می ایٹ دا زو

**می ایٹ دا زو**  یوٹیوب پر اپ لوڈ کیا گیا پہلا ویڈیو ہے، جسے اس ویب سائٹ کے شریک بانی جاوید کریم نے "جاوید" صارف نام سے بروز سنیچر 23 اپریل، 2005ء کو رات کے 8:27 بجے اپ لوڈ کیا تھا۔ انھوں نے اسی دن یو ٹیوب پر ایک اکاؤنٹ بنایا تھا۔

انیس سیکنڈ پر مشتمل اس ویڈیو کو سان ڈیگو چڑیا گھر میں ياكوف لیپتسكی نے بنایا جس میں جاوید کریم ہاتھیوں کے سامنے کھڑے ہو کر ان کی لمبی سونڈ کی تعریف کرتے نظر آ رہے ہیں۔

## ویڈیو کا متن
ویڈیوز کا متن اس طرح ہے:

اور یوٹیوب کا کیپشن متن اس طرح ہے:

اردو ترجمہ:

## اثرات
اس ویڈیو کے متعلق لاس اینجلس ٹائمز لکھتا ہے کہ "یو ٹیوب پر اپ لوڈ کیے گئے پہلے ویڈیو کے طور پر، اس نے لوگوں کے ذریعہ میڈیا استعمال کرنے کے طریقوں میں بنیادی تبدیلی لانے میں ایک فیصلہ کن کردار ادا کیا اور 60 سیکنڈ کی ویڈیو کے ایک سنہرے دور کا آغاز کرنے میں مدد کی۔" دی آبزرور کے مطابق، "اس ویڈیو کی پروڈکشن کا معیار ناقص ہے۔" اگست 2015ء کے اعداد و شمار کے مطابق، اس ویڈیو کو 25 ملین (ڈھائی کروڑ) سے زائد مرتبہ دیکھا جا چکا ہے اور ایک لاکھ ساٹھ ہزار (160،000) سے زیادہ تبصرے موصول ہوئے ہیں۔

2013ء میں اس ویڈیو کی تفصیلات کو گوگل+ کے جرح میں اپ ڈیٹ کیا گیا تھا اور دو تشریحات ویڈیو میں شامل کی گئیں۔

2015ء میں یوٹیوب کی دسویں سالگرہ کے موقع پر، اس ویڈیو کی ڈسکرپشن کو "The first video on YouTube. Maybe it's time to go back to the zoo؟" میں تبدیل کر دیا گیا۔

## حوالہ جات

## بیرونی روابط
* 

زمرہ:2005ء کی فلمیں
زمرہ:2005ء کی مختصر فلمیں
زمرہ:انگریزی زبان کی فلمیں
زمرہ:ریاستہائے متحدہ میں سیٹ فلمیں
زمرہ:یوٹیوب
زمرہ:یوٹیوب ویڈیو
زمرہ:سان ڈیگو میں فلم سیٹ
زمرہ:2005ء کی یوٹیوب ویڈیوز
زمرہ:ویکی ڈیٹا سے مختلف مختصر وضاحت
زمرہ:2000ء کی دہائی کی انگریزی زبان کی فلمیں
زمرہ:2005ء میں انٹرنیٹ ثقافت
زمرہ:چڑیا گھروں میں سیٹ فلمیں
زمرہ:2000ء کی دہائی کی امریکی فلمیں
زمرہ:سان ڈیگو میں عکس بند فلمیں
زمرہ:انٹرنیٹ کی ثقافت
زمرہ:ثقافت میں ہاتھی
زمرہ:تاریخ انٹرنیٹ
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:ہاتھیوں کے بارے میں فلمیں
خاموش فلم

[تصغیر|1921 کی فلم [دا فور ہورسمین آف دا ایپوکلیپس (فلم)|دا فور ہورسمین آف دا ایپوکلیپس کا ایک منظر، یہ فلم سب سے زیادہ کمانے والی خاموش فلموں میں سے ایک ہے]]
[تصغیر|[سیفٹی لاسٹ! (1923) سے گھڑی کا کمال منظر]]
**خاموش فلم** سے مراد ایسی فلم ہے جس میں مناظر کے ساتھ ریکارڈ شدہ آواز، بالخصوص بولا جانے والا کوئی مکالمہ شامل نہ ہو۔ خاموش فلموں میں مکالمے پیش کرنے کے لیے خاموش تاثرات، اشارے اور ٹائٹل کارڈ استعمال کیے جاتے ہیں۔ متحرک تصاویر کے ساتھ آوازیں ریکارڈ کرنے کا تصور اگرچہ فلم جتنا قدیم ہی ہے، لیکن تکنیکی مشکلات کے باعث متحرک تصاویر کے ساتھ ہم آہنگ مکالمے 1920 کی دہائی کے اواخر ہی میں ممکن ہو سکے، جب آڈیو ایمپلی فائر ٹیوب اور وائٹافون سسٹم سامنے آئے۔ (اسی لیے *خاموش فلم* کی اصطلاح نئی ہے، چوں کہ اسے ماضی کی فلموں سے ممتاز کرنے کے لیے استعمال کیا جاتا ہے۔ 1920 کی دہائی کے اواخر سے پہلے فلموں کے ساتھ ’’خاموش‘‘ کا سابقہ لگانا غیر ضروری ہوتا تھا۔) 1927 میں نمائش کے لیے پیش ہونے والی فلم دا جاز سنگر ایسی پہلی فلم تھی جس میں متحرک مناظر کے ساتھ ہم آہنگ مکالمے اور آوازیں بھی شامل تھیں۔ چناں چہ ایسی فلموں کو ’’ٹالکیز‘‘ (بولنے والی) فلمیں کہا جانے لگا۔ جلد ہی یہ فلمیں مقبول اور عام ہوتی چلی گئیں۔ صرف ایک دہائی کے عرصے میں، خاموش فلموں کی وسیع صنعت اپنے انجام کو پہنچ گئی اور آوازوں کا زمانہ شروع ہو گیا۔

کتب خانہ کانگریس کی پیش کردہ ستمبر 2013 کی ایک رپورٹ کے مطابق 70 فی صد امریکی خاموش فیچر فلموں کے بارے میں اب یقین سے کہا جا سکتا ہے کہ وہ اب مکمل طور پر ضائع ہو چکی ہیں۔


زمرہ:سکوت
زمرہ:اصناف فلم
زمرہ:فلم میں انیسویں صدی
زمرہ:فلم میں بیسویں صدی
زمرہ:ویکی ڈیٹا سے مطابقت رکھنے والی مختصر تفصیل
زمرہ:فلم میں 1880ء کی دہائی
زمرہ:فلم میں 1890ء کی دہائی
زمرہ:فلم میں 1900ء کی دہائی
زمرہ:فلم میں 1910ء کی دہائی
زمرہ:فلم میں 1920ء کی دہائی
زمرہ:سینمائی طرازات
زمرہ:خاموش فلمیں
جی میاٹ

**گریجو ایٹ مینیجمیٹ ایجو کیشن ٹیسٹ** یا **جی میاٹ** دنیا کی مختلف جامعات اور کالجوں کے شعبہ انتظامیہ سے متعلقہ نصاب میں داخلے کے لیے جی میٹ امتحان کا انعقاد ہر سال چار بار کیا جاتا ہے۔

## امتحان کی نوعیت
یہ امتحان مکمل طور پر کمپوٹر پر مبنی ہے اور اس میں زیادہ سے زیادہ آٹھ سو نمبر ابھی تک حاصل کیاجا چکا ہے البتہ صرف جی میٹ کے اکیلے امتحان سے داخلہ کی ضمانت نہیں ملتی لیکن یہ ان عوامل میں سے ایک ہے جن پر خاص غور کیا گیا ہے۔

اس  امتحان میں طالب علموں کی لفظی، انتظامی رجحان، ریاضی کی جانکاری اور مسائل کو حل کرنے کے متعلق صلاحیت کو پرکھا جاتا ہے۔ اس کی تیاری کے لیے بھی کئی سطحی کوچنگ انسٹی ٹیوٹ موجود ہیں۔ یہ امتحان ایک امریکی ادارے کی جانب سے دنیا کے کئی ممالک میں منعقد ہوتا ہے۔

اگر آپ لاہور میں ایک بہترین جی آر ای کی تیاری کے مرکز کی تلاش میں ہیں ، تو ایکس ایفیکٹیو سے بہتر اور کوئی ادارہ نہیں ہے۔ بیرون ملک اداروں میں تعلیم حاصل کرنے کے لیے یہ امتحانات انتہائی ضروری ہیں۔

## حوالہ جات

زمرہ:ریاستہائے متحدہ میں 1953ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:کاروباری تعلیم
زمرہ:انگریزی زبان کے امتحانات
زمرہ:انتظامی تعلیم
زمرہ:کاروباری اسکول
زمرہ:ریاستہائے متحدہ میں اعلیٰ تعلیم
زمرہ:طالب علم کی تشخیص اور تعیین
زمرہ:جانچ
تحفۃ الکرام

**تحفۃ الکرام**، سندھ کے نامور مؤرخ و شاعر میر علی شیر قانع ٹھٹوی کی مایہ ناز فارسی تصنیف ہے جس میں انھوں نے سندھ کے شہروں کی تاریخ اور مشاہیر کا مفصل تذکرہ کیا ہے۔

## سالِ تصنیف
میر علی شیر قانع ٹھٹوی نے تحفۃ الکرام 1181ھ میں مکمل کی اور 1188ھ تک اس میں ترامیم و اضافہ کرتے رہے۔

## متن کی تدوین و ترتیب
تحفۃ الکرام کے فارسی متن کی تدوین وترتیب مشہور تاریخ دان، ماہر لسانیات و محقق ڈاکٹر نبی بخش بلوچ نے کی ہے۔ اس فارسی متن کو سندھی ادبی بورڈ جامشورو نے 1956ء میں شائع کیا۔

## مواد
کتاب مجموعی طور پر تین مختلف حصوں میں منقسم ہے:

### پہلی جلد
اس کتاب کی پہلی جلد انبیا، حکما، بادشاہ اور خلفائے اسلام کے حالات اورتاریخ کے بارے میں ہے۔ مطبوعہ نسخہ میں جو پہلی جلد ہے وہ حقیقت میں تحفۃالکرام کی پہلی جلد نہیں ہے، بلکہ تاریخ **مراۃ احمدی** کی دوسری جلد کے 86 صفحات "تحفۃالکرام" کے عنوان سے کسی نے شائع کروا دیے ہیں۔ مراۃ احمدی 1357ھ میں مطبع فتح الکریم بمبئی میں چھپی، جس کے اسی چھاپے کے 86 صفحوں کو علاحدہ کرکے غالباً اسی مطبع خانہ نے ان پر تحفۃالکرام کا نام لکھ کر بقایا دونوں جدوں کے ساتھ پیوست کر دیا ہے۔

### دوسری جلد
دوسری جلد کو سات اقالیم میں تقسیم کیا گیا ہے اور ہر ایک اقلیم کا تاریخی احوال دے کر، اس کے ہر شہر کو بیان کرنے کے بعد اسی شہر کے مشاہیر کا ذکر کیا گیا ہے۔ مطبوعہ نسخہ کی دوسری جلد 1304ھ کو غالباً بمبئی سے شائع کیا گیا ہے۔

### تیسری جلد
تیسری جلد حقیقت میں "تحفۃ الکرام" کا نہایت قیمتی حصہ ہے اور سندھ کی تاریخ پر گویا دائرۃ المعارف کی حیثیت رکھتا ہے۔ اس جلد کی ابتدا میں سندھ کی تاریخ شروع سے کلہوڑا دور تک بیان کی گئی ہے اور اس کے بعد سندھ کے شہروں کا احوال اور ان میں رہنے والے مشاہیر کا تذکرہ ہے۔ آخر میں ٹھٹہ اور ان کے مشاہیر کا مفصل ذکر کیا گیا ہے۔ میر صاحب تاریخ کے سلسلے میں **[[چچ نامہ]]، [[تاریخ معصومی (کتاب)|تاریخ معصومی]]، [[تاریخ طاہری]]، بیگلار نامہ** اور **[[ترخان نامہ]]** کو ماخذ بنایا ہے۔ البتہ مشاہر کے تذکرہ اور سندھ کے قدیم شہروں کی تاریخ پرجو انھوں نے جو تحقیق کی ہے، وہ قابلِ داد اور بھلائی نہیں جا سکتی۔ اگر میر صاحب آج سے تقریباً ڈھائی سو سال پہلے یہ مواد مرتب نہ کرتے تو آج مشاہیر کے تذکرے اور سندھ کے شہروں کی تاریخ کے بہت سے پہلو نظروں سے اوجھل رہتے، بلکہ پوری ثقافتی اور علمی تاریخ گم ہوتی۔ مطبوعہ نسخہ کی تیسری جلد مطبع ناصری دہلی میں شائع ہوا اور اسی سال کا چھپا ہوا ہے جس سال دوسری جلد شائع ہوئی۔

## نسخہ جات
مصنف کا دستخطی نسخہ لاہور کے خان بہادر مولوی محمد شفیع کے پاس موجود ہے اور برٹش میوزیم لندن میں دو نسخے مصنف کے خط میں موجود ہیں جس سے معلوم ہوتا ہے کہ مصنف نے 1188ھ تک مذکورہ کتاب میں ترمیم واضافہ کیا۔

## تراجم
تحفۃ الکرام کا سندھی زبان میں ترجمہ مخدوم امیر احمد سابق پرنسپل اورینٹل کالج حیدرآباد نے کیا ہے اور اردو ترجمہ اختر رضوی نے کیا ہے۔ ان دونوں تراجم کو سندھی ادبی بورڈ جامشورو نے شائع کیا ہے۔

## مزید دیکھیے
* میر علی شیر قانع ٹھٹوی

## حوالہ جات

زمرہ:پاکستانی کتب
زمرہ:تاریخ سندھ
زمرہ:تاریخی کتب
زمرہ:سندھی کتب
زمرہ:فارسی کتب
رجنی کانت

**شیواجی راؤ گائیکواڑ** المعروف **رجنی کانت** (پیدائش: 12 دسمبر 1950ء) ایک تمل اور ہندی فلم اداکار ہیں۔ آپ کا تعلق تمل ناڈو ریاست سے ہے۔ رجنی کانت کا جنم بینگلور میں ایک مراٹھا هیندرے پاٹل (مراٹھی خاندان) میں ہوا، رجنی کانت کا اصل نام شیواجی راؤ گائیکواڑ ہے اور ان کے والد کا نام راموجی راؤ اور ماں کا نام جیجابائی گائیکواڑ ہے۔

رجنی کانت نے بطور اداکار کیرئیر کا آغاز نیشنل فلم ایوارڈ یافتہ فلم اپورو راگنگل (1957) سے کیا، جس کے ڈائریکٹر کے بال چندر تھے، جنھیں رجنی كانت اپنا گرو مانتے ہیں۔ ابتدائی مرحلے میں مختلف کردار ادا کرنے کے بعد (تمل فلموں میں)، وہ آہستہ آہستہ ایک اسٹار کی طرح اُبھرے۔ اور اپنی فلمی زندگی کے چند سالوں میں وہ تامل سنیما کے سپر اسٹار بن گئے اور تب سے ہندوستان کی مقبول ثقافت میں ایک لیجنڈ بنے ہوئے ہیں۔ ان مخصوص اسٹائل اور بات چیت بولنے کا خاص انداز ان کی مقبولیت کی بڑی وجہ ہیں۔ دیگر بھارتی علاقائی فلم انڈسٹریوں میں کام کرنے کے علاوہ وہ غیر ملکی کی فلموں میں بھی نظر آئے جن انگریزی فلمیں بھی شامل ہیں۔

رجنی کانت کو شیواجی فلم میں اداکاری کے لیے جب 26 کروڑ روپے ادا کیے گئے تو وہ جیکی چین کے بعد ایشیا کے سب سے زیادہ معاوضہ لینے والے اداکار بن گئے۔ رجنی کانت کو سن 2000 میں ہندوستان کی حکومت نے فن کے شعبہ میں پدم بھوشن سے نوازا تھا۔

## اہم فلمیں

## حوالہ جات
َ

زمرہ:1950ء کی پیدائشیں
زمرہ:اکیسویں صدی کے بھارتی مرد اداکار
زمرہ:بقید حیات شخصیات
زمرہ:بنگلور کے فلم پروڈیوسر
زمرہ:بنگلور کے مرد اداکار
زمرہ:بیسویں صدی کے بھارتی مرد اداکار
زمرہ:بھارتی فلمی پیشکار
زمرہ:بھارتی مرد فلمی اداکار
زمرہ:پدم بھوشن وصول کنندگان
زمرہ:پدم وبھوشن وصول کنندگان
زمرہ:تمل سنیما کے مرد اداکار
زمرہ:تمل منظر نویس
زمرہ:تیلگو سنیما کے مرد اداکار
زمرہ:دادا صاحب پھالکے اعزاز یافتگان
زمرہ:علوم و فنون میں پدما بھوشن اعزاز وصول کردہ شخصیات
زمرہ:فنون میں پدم وبھوشن وصول کنندگان
زمرہ:کرناٹک کے مصنفین
زمرہ:کنڑا سنیما کے مرد اداکار
زمرہ:مراٹھی شخصیات
زمرہ:ملیالم سنیما کے مرد اداکار
زمرہ:ہندی سنیما کے مرد اداکار
زمرہ:ویکی ڈیٹا سے مختلف مختصر وضاحت
زمرہ:مراٹھی اداکار
زمرہ:12 دسمبر کی پیدائشیں
زمرہ:بنگلور کی شخصیات
زمرہ:بھارتی مرد گلوکار
زمرہ:فلم فیئر فاتحین
زمرہ:1949ء کی پیدائشیں
زمرہ:فلمی اداکار
زمرہ:بھارتی شخصیات
زمرہ:تمل اداکار
ایس اے ٹی

**ایس اے ٹی** یا **اسکالیسٹک اسیسمینٹ ٹیسٹ** یا **سیٹ** اردو میں اس کواسکولی تحصیلی آزمائش کہا جاتا ہے۔ مطلوبہ سمت میں طلبہ کے برتاؤ اور طرزِ عمل میں تبدیلی لانے کو تحصیل کہتے ہیں '

تقی یافتہ ممالک میں تعلیم کے لیے اہم امتحان ہے۔ اس امتحان کی میعاد ہے تین گھنٹے۔ اس امتحان کا مقصد لفظی اور علم حساب صلاحیت کی جانچ کرنا ہوتا ہے۔

## اقسام
دو قسم کے سیٹ امتحانات منعقد ہوتے ہیں : سیٹ 1 ایک طرح سے تجزیہ پر مبنی ٹیسٹ آف ریزننگ کی طرز پر ہوتا ہے۔ سیٹ 2 موضوعات پر مبنی امتحان ہوتا ہے۔ اس کی میعاد محض ایک گھنٹے ہے۔ سوال جواب ہمہ اختیاری (multiple choice) ہوتے ہیں۔ کچھ جامعات میں سیٹ 2لازم نہیں ہیں۔

## حوالہ جات

زمرہ:1901ء کی متعارفات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:ریاستہائے متحدہ میں تعلیم
زمرہ:اعلیٰ تعلیم
زمرہ:امتحانات
زمرہ:ریاستہائے متحدہ میں اعلیٰ تعلیم
پٹاخے

پٹاخے وہ کیمیائی سامان ہے جسے آتشبازی کے لیے استعمال کیا جاتا ہے۔ یہ بھارت میں ہندو تہوار دیوالی میں، پاکستان میں شب برأت کے موقع پر اور دونوں ممالک سیاسی جلسوں اور شادیوں میں بکثرت استعمال کیے جاتے ہیں۔

## بھارت میں پٹاخوں کی تیاری
تمل ناڈو کا شہر سیواکاسی کے لیے مشہور ہے۔ یہ شہر پٹاخوں کے کارخانوں سے بھرا پڑا ہے۔ ایک طرح سے یہ ملک میں بننے والے پٹاخوں کا مرکز ہے۔ ان کارخانوں کے مزدور زیادہ تر معصوم بچے ہیں۔ یعنی کی کم سنی کے مزدور ہیں۔ یہ لوگ مختصر اجرت پر دن میں آٹھ سے دس گھنٹے کام کرتے ہیں۔ کارخانوں میں حادثات کا ہونا ایک عام بات ہے۔

## حوالہ جات

زمرہ:چینی ایجادات
زمرہ:کامنز زمرہ جس کا ربط ویکی ڈیٹا پر ہے
زمرہ:آتش بازی
زمرہ:ویکی ڈیٹا سے مختلف مختصر وضاحت
زمرہ:روایات مشرقی ایشیا
سید حامد میاں

## ولادت
آپ 1345ھ بمطابق 1926ء کو دیوبند میں پیدا ہوئے۔

## تعلیم
آپ نے حفظ قرآن اور درس نظامی کی کئی کتابیں مرادآباد میں پڑھیں۔ پھر دار العلوم دیوبند میں داخلہ لیا اور دورہ حدیث پڑھ کر فارغ التحصیل ہوئے۔

## مشہور اساتذہ
آپ کے اساتذہ میں مشہور عالم دین مولانا عبد السمیع، عبد الحق مدنی، مفتی محمد شفیع عثمانی، مولانا ادریس کاندھلوی، اعزاز علی امروہی، سید حسین احمد مدنی، شامل ہیں۔

## تدریس
1952ء میں لاہور آئے ارو جامعہ اشرفیہ میں مدرس مقرر ہوئے۔ بعد میں ایک مدرسہ احیاءُالعلوم قائم کیا۔ پھر جلد ہی جامعہ مدینہ کے نام سے ایک بڑی درسگاہ کی بنیاد رکھی، جہاں درس حدیث کا سلسلہ شروع کیا اور آخری عمر تک شیخ الحدیث اور مہتمم کی حیثیت سے خدمات انجام دیتے رہے۔

## بیعت و اجازت
فراغت کے بعد سید حسین احمد مدنی سے بیعت ہوئے اور منازل سلوک طے کرنے کے بعد خلافت و اجازت حاصل کی۔

## تصانیف
*تسہیل الصرف و النحو، 
*ذکر جمیل

## اہم کارنامے
* آپ نے تحریک نظام اسلام اور تحریک ختم نبوت میں اہم کردار اد کیا۔
* ایک عرصہ تک جمیعت علمائے اسلام کے امیر بھی رہے اور عمر بھر باطل نظریات کے خلاف کوشاں رہے۔
* جامعہ مدینہ لاہور کی طرف سے ایک ماہنامہ **انوار مدینہ** بھی جاری کیا جو ایک عرصہ تک آپ کی ادارت میں شائع ہوتا رہا۔

## وفات
2 مارچ 1988ء بمطابق رجب المرجب 1407ھ کو آپ نے وفات پائی۔

## حوالہ جات

زمرہ:1926ء کی پیدائشیں
زمرہ:1988ء کی وفیات
زمرہ:دیوبندی شخصیات
کفایت حسین

**کفایت حسین** 1890ء میں شکارپور ضلع بلند شہر، اترپردیش میں پیدا ہوئے۔ ان کے سبھی آباء و اجداد شیعہ مسلک سے وابستہ تھے۔ ان کے والد کانام عبد اللہ تھا اور پیشہ تجارت تھا۔ عبد اللہ نے نیت کی تھی کہ اگر فرزند ہوا تو خدمت امام حسین کے لیے وقف کر دیں گے۔ اسی وجہ سے بچے کی پیدائش کے بعد نام *کفایت حسین* رکھا گیا ۔

## تعلیم
کفایت مولانا محمد عوض صاحب کے قائم کردہ مدرسہ احسن المدارس میں داخل کروایا گیا۔ جہاں انھوں نے حافظ مہدی حسن صاحب سے دس پارے یاد کیے۔ ان کے بعد حافظ سید غلام حسین صاحب مدرس مقرر ہوئے جن سے آخر تک قرآن حفظ کیا ۔

1903ء میں جب قرآن مکمل کر لیا تو کفایت کو مولانا حافظ فیاض حسین صاحب مدرس مدرسہ منصبیہ کی خدمت میں سنانے کی غرض سے بھیجا گیا جہاں وہ تین ماہ رہے۔ ثانوی تعلیم اوائل 1908ء سے 1911ء]] تک مدرسہ ناظمیہ لکھنؤ سے حاصل کی 1912ء میں مولوی فاضل پنجاب یونیورسٹی سے، ملا فاضل الہ آباد یونیورسٹی سے اور مدرسہ ناظمیہ کے فاضل کے امتحانات اول پوزیشن میں پاس کیے۔ 1913ء میں منشی فاضل پنجاب یونیورسٹی سے پاس کیا۔ 1914ء میں ممتاز الافاضل کا امتحان دیا اور تمام طلبہ میں اول آئے، اس کی وجہ سے مدرسہ کا خاص انعام عبا اور عمامہ حاصل ہوا۔

## خانہ آبادی اور اضافۂ اسناد
1917ء میں مدرسۃالواعظین لکھنؤمیں داخلہ لیا۔ اوائل 1920ء میں اپنے ہی خاندان میں پہلی شادی ہوئی جن کے بطن سے تین لڑکیاں اور ایک لڑکا موجود ہے۔ 1920ء مین تبلیغ کے لیے پشاور روانہ کیے گئے۔ 1921ء میں سرکار نجم العلماء اعلی اللہ مقامہ نے مبلغ ہونے کا سرٹیفکٹ عنایت فرمایا ۔

## خدمات
1925ء میں حکومت کی طرف سے سرحدی علاقے کا محکمہ قضا کفایت کے سپرد ہوا۔ چنانچہ وہ کرم ایجنسی تشریف لے گئے۔ وہیں چھ ماہ کی مدت میں پشتو زبان پر پوری دسترس حاصل کی تاکہ فیصلوں میں غلطی کا امکان نہ رہے۔ کرم ایجنسی میں انھوں نے انجمن شباب الشیعہ و انجمن حسینی کی بنیاد رکھی اور حفظ قرآن کا ایک مدرسہ قائم کیا ۔

13 جولائی 1925ء سیالکوٹ میں حفظ قرآن کے معرکہ آرا مظاہرے میں شریک رہے۔ محمد ابراہیم میر سیالکوٹی اور سید محمد شاہ حنفی نے لکھ دیا کہ *مولوی حافظ کفایت صاحب نہایت اعلی درجہ کے حافظ ہیں اور من حیث الحفظ خواص سے کم نہیں۔ صاحب موصوف نے عام مجمع میں پانچ پارے سنائے اور ایک گھنٹے سے ایک منٹ بھی زیادہ نہ ہونے دیا۔ *

اس کے بعد سے شیعیت کی تبلیغ کے لیے میدان ہموار ہو گیا ۔
* 1932ء میں انھوں نے محکمہ قضاسے بحکم حضرت نجم العلماء استعفی دیدیا۔
* 1933ء میں وہ منجانب حکومت پنجاب و سرحد کے محکمہ اوقاف کے نائب متولی مقرر ہوئے۔
* 1934ء میں ان کو مبلغ اعلی کا اعزاز اور سرکار نجم الملت کی جانب سے ثالث النیرین کا خطاب ملا۔ 1939ء میں مولانا محسن علی عمرانی کے ساتھ مل کر شیعہ ایجی ٹیشن لکھنؤ میں نمایاں خدمات انجام دیں۔
* 1946ء میں نواب رامپور سر رضا علی مرحوم نے تفسیر قرآن مرتب کرنے کے لیے ان کی خدمات حاصل کیں۔
* 1947ء میں ہندوستان چھوڑکر لاہور تشریف لے گئے اور مرتے دم تک وہیں رہے۔
* اپریل 1964ء میں ان پر کراچی میں فالج کا حملہ ہوا۔ 1966ء میں وہ زیارات مقامات مقدسہ اور حج بیت اللہ کے لیے گئے۔ آقائی محسن الحکیم نے اپنے طبیب خاص سے ان کا علاج کروایا۔ اسی سفر میں بحرین میں مفتی فلسطین سے ملاقات کی۔ کعبۃ اللہ جاکر مناسک حج بجالائے۔ کافی صحت مند ہوکر لاہور تشریف لائے۔ لیکن تقریر کے قابل انتقال نہ ہو سکے ۔
## وفات
4 اپریل 1968ء 5 محرم 1388ھ بروز پنجشنبہ رات کو نو بجے گنگا رام ہسپتال میں علامہ کفایت حسین کا ۔ 78 برس کی عمر میں انتقال ہو گیا۔ اس کے اگلے ہی دن بعد دوپہر لاہور کے سب سے قدیم امام باڑے کربلا گامے شاہ میں وہ سپرد خاک ہوئے ۔
تصغیر |علامہ کفایت حسین

## حوالہ جات

زمرہ:شیعہ علما
ایف آئی آر

**ایف آئی آر** سے مراد **فرسٹ انفارمیشن رپورٹ** یا معنوی اعتبار سے *پہلی اطلاعی رپورٹ* ہے۔ یہ ابتدائی اطلاعی رپورٹ پاکستانی ضابطہ فوجداری اور تعزیرات ہند کی دفعہ 154 کے تحت درج کی جاتی ہے۔ ہر جرم کے لیے ایف آئی آر ضروری نہیں۔ صرف قابل دست اندازی جرم پر ایف آئی آر کا اندارج ضروری ہے۔ ناقابل دست اندازی جرم پر رپورٹ تحریر کرکے سائل کو عدالت کا دورازہ کھٹکھٹانے کے لیے رہنمائی کی جاتی ہے۔ موجودہ قانون میں کسی بھی فوجداری مقدمہ میں اہم ترین دستاویز ہوتی ہے۔ قانون دانوں کے مطابق اس میں میں جرم، وقوعہ اور شہادت کا کم سے کم الفاظ میں تذکرہ ہونا چاہیے۔ مثال کے طور پر " فلاں وقت اور فلاں مقام پر ایک نامعلوم شخص( ملزم یا ملزمان کو نامزد بھی کیا جا سکتا ہے ) نے یہ جرم کیا۔

## ایف آئی آر کی اہمیت
ایف آئی آر اور رپورٹ تحریر کرنا محرر کا منصبی فریضہ ہے۔ ایف آئی آر کٹوانا ہر شہری کا قانونی حق ہے۔ شرط یہ ہے کہ جرم قابل دست اندازی سر زد ہوا ہو۔ ایک عرصے سے عوام کی طرف سے یہ شکایات وصول ہو رہی تھیں کہ ان کی ابتدائی اطلاعی رپورٹ درج کرنے سے احتراز کیا جا رہا ہے۔ یہ شکایت بھارت اور پاکستان دونوں ملکوں کے عوام کی جانب سے وقتًا فوقتًا اٹھائی جاتی رہی ہے۔

## حوالہ جات

زمرہ:بھارت میں نفاذ قانون
زمرہ:بنگلہ دیش میں نفاذ قانون
زمرہ:پاکستان میں نفاذ قانون
زمرہ:سنگاپور میں نفاذ قانون
مہیش بابو

**مہیش بابو** (مہیش گھٹّا منینی)ایک بھارتی تیلگو فلم اداکار ہیں۔ ان کا پیدائش 9 اگست 1975 کو چنائی، تامل ناڈو میں ہوئی۔ آپ ماصی کے تیلگو سپر اسٹار کرشنا گھٹّامنینی کے بیٹے ہیں، مہیش بابونے اپنے فلمی کیریئر کا آغاز بچپن ہی سے بطور چائلڈ آرٹسٹ ​​کر دیا تھا۔ بطور ہیرو ان کی پہلی فلم راجکمارڈو (1999ء ) تھی، جس کے لیے انھیں تیلگو فلموں کا نندی ایوارڈ برائے نیا فنکار ملا۔ ا ن 2003 بلاک بسٹر فلم اوكاڈو اس وقت کی سب سے سے زیادہ آمدنی والی تیلگو فلموں میں سے ایک تھی، اس فلم میں انھوں نے ایک نوجوان کبڈی کھلاڑی کا کردار ادا کیا تھا 'فلم بعد میں مختلف زبانوں میں دوبارہ ری میک کی گئی۔ ان 2005 کی فلم اتھاڈ تیلگو فلموں میں ایک اور سب سے زیادہ آمدنی والی فلم ہے۔ ان کی بیشتر فلمیں اوکاڈو، مراری، اتھاڈو، پوکری، ڈوکوڈو، بزنس مین، سیتاما وکیٹلو سرمللے چیٹو، کامیاب رہی ہیں اور ہندی اور دوسری زبانوں میں ڈب ہو چکی ہیں۔

## فلمیں
### بطور چائلڈ آرٹسٹ

### بطور اداکار

## حوالہ جات
َ

زمرہ:1974ء کی پیدائشیں
زمرہ:اکیسویں صدی کے بھارتی مرد اداکار
زمرہ:بقید حیات شخصیات
زمرہ:بیسویں صدی کے بھارتی مرد اداکار
زمرہ:بھارتی فلمی اداکار
زمرہ:بھارتی مرد فلمی اداکار
زمرہ:تیلگو سنیما کے مرد اداکار
زمرہ:چنائی کے مرد اداکار
زمرہ:فضلاء جامعہ مدراس
زمرہ:فضلاء لویولا کالج، چینائی
زمرہ:نندی اعزاز یافتہ شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:بھارتی اداکار بچے
زمرہ:بھارتی مرد صوتی اداکار
زمرہ:جامعہ مدراس کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی فلمی پیشکار
زمرہ:تیلگو فلم پروڈیوسر
زمرہ:چینائی کی شخصیات
زمرہ:بھارتی مخیرین
زمرہ:فلم فیئر فاتحین
زمرہ:1975ء کی پیدائشیں
زمرہ:تمل ناڈو کی شخصیات
زمرہ:تیلگو اداکار
این ٹی آر جونئیر

**این ٹی آر جونئیر** نند مورتی تارک راما راؤ جونئیر ( پیدائش 20 مئی 1983ء حیدرآباد تلگانہ بھارت) این ٹی آر (جونئیر) کے نا م سے مشہور جنوبی میں بھارت کی تیلگو زبان بولنے والے اداکار ہیں۔ آپ ماضی کے تیلگو سپر اسٹار اور آندھرا پردیش کے وزیر اعلیٰ این ٹی آر کے پوتے اور تیلگو فلموں کے مشہور اداکار بال کرشنا راؤ کے بھتیجے ہیں۔

این ٹی آر (جونئیر) نے اپنے فلمی کیریئر کا آغاز بچپن ہی سے بطور چائلڈ آرٹسٹ ​​تیلگو مذہبی فلم رامائن سے کیا جسے نیشنل فلم ایوارڈ برائے بچوں کی فلم سے نوازا گیا۔ بطور ہیرو ان کی پہلی کامیاب فلم اسٹوڈنٹ نمبر 1 تھی، اسی طرح آدی، سمہدری، یمادوں گا، ادھورس، برندھاونم، بادشا اور ٹیمپر ان کی کامیاب ترین فلموں میں سے ہیں۔ ان کی بیشتر فلمیں ہندی اور دوسری زبانوں میں ڈب ہو چکی ہیں۔

## فلمیں

### بطور چائلڈ آرٹسٹ

### بطور مرکزی کردار

## حوالہ جات
َ

زمرہ:1983ء کی پیدائشیں
زمرہ:آندھرا پردیش کے اداکار
زمرہ:آندھرا پردیش کے رقاص
زمرہ:آندھرا پردیش کے مرد اداکار
زمرہ:اکیسویں صدی کے بھارتی مرد اداکار
زمرہ:بقید حیات شخصیات
زمرہ:بیسویں صدی کے بھارتی مرد اداکار
زمرہ:بھارتی فلمی اداکار
زمرہ:بھارتی مرد فلمی اداکار
زمرہ:تیلگو سنیما کے مرد اداکار
زمرہ:تیلگو شخصیات
زمرہ:حوالہ نگہداشت: آرکائیو شدہ نسخہ بطور عنوان
زمرہ:حیدرآباد، بھارت کے مرد اداکار
زمرہ:کامنز زمرہ جس کا ربط ویکی ڈیٹا پر ہے
زمرہ:نندی اعزاز یافتہ شخصیات
زمرہ:بھارتی مرد رقاص
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کے بھارتی رقاص
فلمی نظریہ

**فلمی نظریہ** یا **مطالعۂ سنیما** ایک تعلیمی میدان ہے جس کا مقصد سنیما کی روح اور ماہیت کی تحقیق کرنا اور ایسا نظریاتی ڈھانچا فراہم کرنا ہے جو فلم کا حقیقت، دیگر فنون، انفرادی ناظرین اور معاشرے سے تعلق کو سمجھنے میں مددگار ثابت ہو۔ فلمی نظریے کو فلمی تنقید یا فلمی تاریخ سے خلط ملط نہیں کرنا چاہیے، اگرچہ یہ تینوں نظم بعض مقامات پر ایک دوسرے سے ملتے جلتے ہو سکتے ہیں۔

## مزید پڑھیے
* ڈوڈلی اینڈریو، ’’فلمی نظریہ میں تصورات‘‘ (*Concepts in Film Theory*)، اوکسفرڈ، نیو یارک: اوکسفرڈ یونیورسٹی پریس، 1984۔
* فرانسسکو کیسیٹی، ’’سنیما کے نظریات، 1945-1990‘‘ (*Theories of Cinema, 1945-1990*)، آسٹن: یونیورسٹی آف ٹیکساس پریس، 1999۔
* اسٹینلے کاویل، *The World Viewed: Reflections on the Ontology of Film*، 1971؛ دوسرا ایڈیشن (1979)۔
* دا اوکسفرڈ گائیڈ ٹو فلم اسٹڈیز (*The Oxford Guide to Film Studies*)، اوکسفرڈ یونیورسٹی پریس، 1998۔


زمرہ:تنقیدی نظریات
زمرہ:مابعد جدیدیت
زمرہ:فلم نظریہ
زمرہ:فلمی تنقید
زمرہ:جمالیات
زمرہ:فنیات
زمرہ:فلم سازی
زمرہ:فلم تخلیق‌کاری
زمرہ:فلم اور ویڈیو کی ٹیکنالوجی
زمرہ:ویکی ڈیٹا سے مختلف مختصر وضاحت
رنگ کہیل

یہ ایک مشہور کہیل ہے۔ دنیامیں کئی جگہ کہیلا جاتا ہے۔ 
اس کامیدان بیڈمنٹن کے جیسا ہوتا ہے۔ 
 رنگ کی ساخت -
 یہ دائرہ نما ہوتا ہے اور ربڑکے پائپ کا بنا ہوتا ہے۔ کہلاڑی ایک دوسرے کی طرف اچهال کر کھیلتے ہیں۔ 
 قوانین -
 اس کے قوانین بیڈمنٹن کے جیسے ہی ہوتے ہیں۔
اصناف فلم

فلمی نظریے میں، **صنف**  (یا **اصنافِ فلم**) سے مراد ایسے طریقے ہیں جو فلمی بیانیے میں مشترک ہوتے ہیں اور اُن پر فلموں کی بنیاد ہوتی ہے۔ اصنافِ فلم کے بیشتر نظریات اصناف ادب ہی سے مستعار لیے گئے ہیں۔ افسانوی اور دستاویزی نوعیت کے بنیادی امتیاز کے علاوہ بھی، اصنافِ فلم کو متعدد زمروں میں تقسیم کیا جا سکتا ہے۔

فلم کے **پس منظر** (سیٹنگ) سے مراد وہ ماحول ہوتا ہے جس کے تحت فلم کی کہانی اور ایکشن وقوع پزیر ہوتا ہے (مثلاً، جنگی فلم، مغربی فلم، وغیرہ)۔ فلم کی **تھیم** یا **موضوع** سے مراد وہ نکات، مسائل یا تصورات ہوتے ہیں، جن کے گرد فلم گھومتی ہے (مثلاً: سائنس فکشن، فحش، جرائم، ایکشن، مزاحیہ، رومانوی اور سنسنی خیز فلم وغیرہ)۔ فلم کے **فارمیٹ** سے مراد فلمائے جانے (مثلاً: بڑے پردے کے لیے) یا پیش کش کا انداز (مثلاً: 35 ایم ایم، 16 ایم ایم، وغیرہ) ہوتا ہے۔ اصنافِ فلم کو مزید زمروں میں بھی تقسیم کیا جا سکتا ہے، جیساکہ بلحاظ ہدف ناظرین (مثلاً: فلم اطفال، فلم نوجوانان یا نسوانی فلم) یا بلحاظ پروڈکشن کے انداز (بی گریڈ فلم، سستی بجٹ فلم وغیرہ۔

اصنافِ فلم کی اکثر مزید ضمنی اصناف بھی ہوتی ہیں، جیسا عدالتی کارروائیوں یا مقدمے بازی پر مشتمل ڈراما فلموں کی ضمنی صنف قانونی ڈراما فلم کہلاتی ہے۔ بعض اوقات ایسی اصناف جو آپس میں بے ربط اور بے جوڑ دکھائی دیتی ہیں، مل کر ایک نئی صنف تخلیق کر لیتی ہیں، جیسے ایول ڈیڈ فلموں میں خوف اور مزاح کا امتزاج ہے۔ اس فلم کا صنف ڈراونی مزاحیہ ہے۔ ایسی دیگر معروف اصناف میں رومانوی مزاحیہ اور مزاحیہ ہنگامہ خیز فلم شامل ہیں۔

زمرہ:اصناف
زمرہ:اصناف فلم
زمرہ:فلم نظریہ
زمرہ:ویکی ڈیٹا سے مطابقت رکھنے والی مختصر تفصیل
ذہنی صحت کا عالمی دن

**ذہنی صحت کا عالمی دن**

10 اکتوبر کو دنیا بھر میں ذہنی صحت Mental Healthکا عالمی دن منایا جاتاہے۔
عالمی ادارہ صحت کا کہناہے کہ دنیا بھر میں 45 کروڑ افراد کسی نہ کسی دماغی عارضے میں مبتلا ہیں۔ جس میں سب سے زیادہ پائی جانے والی دماغی بیماریاں ڈیپریشن اور شیزو فرینیا ہیں۔2002ء میں یہ اندازہ لگایا تھا کہ دنیا بھر میں 15 کروڑ 40 لاکھ سے زیادہ افراد ڈیپریشن کا شکار ہیں۔ جبکہ دنیا بھر میں تقریباً ایک فیصد افراد کسی ایک وقت میں شیزوفرینیا متاثر ہوتے ہیں۔ شیزوفرینیا میں مریض کا دماغ غیر حقیقی چیزوں کو حقیقت سمجھنے لگتا ہے، اسے رشتہ دار قریبی عزیز سب دشمن نظر آتے ہیں۔ ان لوگوں میں باہر کی دنیا کا شعور کم ہوتے ہوتے تقریباً ختم ہونے لگتا ہے۔ یہ اپنی ہی دنیا میں مگن نظر آتے ہیں۔ اقوام متحدہ کے مطابق دنیا بھر میں چار میں سے ایک شخص کو کچھ حد تک ذہنی صحت کی دیکھ بھال کی ضرورت ہے۔ جبکہ ترقی پزیر ملکوں میں 85 فی صد تک افراد کو دماغی امراض کے کسی علاج تک کوئی رسائی حاصل نہیں۔ وہاں دماغی بیماری کو شرمندگی اور بدنامی سمجھا جاتا ہے۔

زمرہ:اقوام متحدہ ایام
زمرہ:اکتوبر کی تقریبات
زمرہ:خانہ معلومات تعطیل مع غیر موجود فیلڈ
زمرہ:ذہنی صحت
زمرہ:عالمی ادارہ صحت
زمرہ:صحت عامہ
زمرہ:غیر سرکاری رسوم
زمرہ:مطبی نفسیات
زمرہ:1992ء کی تاسیسات
زمرہ:1992ء کی متعارفات
زمرہ:1992ء میں تاسیس شدہ مکرر واقعات
غربت کے خاتمے کا بین الاقوامی دن

ہرسال 17 اکتوبر کو دنیا بھرمیں غربت کے خاتمے کا دن منایا جاتا ہے۔ اس دن کو منانے کا مقصد غربت کی زندگی گزارنے والے بچوں اور خاندانوں کی حالت زار اور ان کے حقوق دلانے کی ضرورت کو اجاگر کرنا ہے۔ غربت اور محرومی کی زندگی گزارنے والے لوگوں کی مشکلات کو سمجھنے اور ان کے مسائل کو سننے کا موقع فراہم کرتا ہے۔

اس دن غربت، محرومی اور عدم مساوات کے خاتمے، بچوں کے حقوق کے تحفظ اور غریب عوام کی حالت زار اور ان کی فلاح و بہبود کے منصوبوں کی اہمیت کو اجاگر کرنے کے لیے سیمینارز، مذاکروں، مباحثوں اور خصوصی پروگرامز کا اہتمام کیا جاتا ہے۔

زمرہ:اقوام متحدہ ایام
زمرہ:اقوام متحدہ کے نامکمل مضامین
زمرہ:اکتوبر کی تقریبات
زمرہ:انسانی حقوق
زمرہ:سماجی اقتصادیات
زمرہ:غربت
زمرہ:غیر سرکاری رسوم
زمرہ:1987ء کی متعارفات
زمرہ:1992ء میں تاسیس شدہ مکرر واقعات
لڑکیوں کا بین الاقوامی دن

**لڑکیوں کا بین الاقوامی دن**، ہر سال 11 اکتوبر کو پاکستان سمیت دنیا بھر میں منایا جاتا ہے۔

لڑکی پر ظلم و زیادتی کی تاریخ جتنی قدیم ہے خاتون کے روپ میں اس کے عزم و ہمت کی داستان بھی اتنی ہی پرانی ہے۔ لڑکی پیداہوتے ہی زندہ درگور کرنا، بیٹی اور بیٹے میں بھید بھاؤ رکھنا، انھیں تعلیم سے دور رکھنا اور دیگر کئی زیادتیاں انسانی حقوق کی خلاف ورزی ہے۔ اقوام متحدہ کی جنرل اسمبلی نے لڑکیوں کے حقوق اور لڑکیوں کو درپیش مسائل کی جانب توجہ مبذول کرانے کے لیے گیارہ اکتوبر کو لڑکیوں کا بین الاقوامی دن قرار دیا۔

زمرہ:اقوام متحدہ ایام
زمرہ:اقوام متحدہ کے ایام
زمرہ:اکتوبر کی تقریبات
زمرہ:صنفی مساوات
زمرہ:خواتین اور تعلیم
زمرہ:غیر سرکاری رسوم
زمرہ:کامنز زمرہ جس کا ربط ویکی ڈیٹا پر ہے
زمرہ:نسائیت
زمرہ:نسائیت پسند تقریبات
زمرہ:بین الاقوامی ترقی
زمرہ:بچپن
زمرہ:2012ء کی متعارفات
سفید چھڑی کا دن

15 اکتوبر کو دنیا میں نابیناؤں کا عالمی دن منایا جاتا ہے۔ اسے سفید چھڑی کا دن بھی کہا جاتا ہے۔ اس دن کو منانے کا مقصد معاشرے کو بصارت سے محروم افراد کے مسائل اور مشکلات کا احساس دلانا ہے تاکہ ان لوگوں کی تعلیم و تربیت، روزگار اور ان کے تحفظ کا مناسب انتظام کیا جاسکے۔ یہ دن نابیناؤں کی انٹرنیشنل فیڈریشن کے تحت ہر سال منایا جاتا ہے۔

زمرہ:اکتوبر کی تقریبات
زمرہ:حصول پذیری
زمرہ:خانہ معلومات تعطیل مع غیر موجود فیلڈ
زمرہ:ریاستہائے متحدہ میں عوامی تعطیلات
زمرہ:ریاستہائے متحدہ میں معذوری
زمرہ:غیر سرکاری رسوم
قاسم جلالی

**قاسم جلالی** ولد الله ڈیوایا قوم قادر خیل 2 نومبر 1982 کو ڈیرہ اسماعیل خان کے گاؤں سگو میاں خیلی میں پیدا ہوئے بہن بھائیوں میں سب سے بڑ ے ہیں اور سگو کے اسکول میں ہی تعلیم حاصل کیاور سگو ہی کے کلب ٹیم سہارا کلب سگو کے بانی اور کپتان رہے اور 5 لگا تار ٹورنامنٹ جیتے گنڈی عاشق پر ایک ٹورنامنٹ میں 14 وکٹیں لے کرمین آف دی ٹورنامنٹ کا انعام وصول کیاا ور 2000ءکو میٹرک کی اور 18 اکتوبر 2003 کو فرنٹیر کور بلوچستان میں بھرتی ہوا اور 9جنوری 2025کو فرنٹیئر کور بلوچستان سے حوالدار رینکس میں ریٹائرمنٹ لے لی ہے ان کے والد صاحب 26 اگست2007 الله کو پیارے ہو گئے اب فیملی کی ذمہ داری ان پر ہے 8 اکتوبر 2007 کو سپاہ مصطفی نامیٰ تنظیم کی بنیاد رکھی بعد میں جس کا نام غلامان مصطفیٰ رکھا گیا اس تنظیم کا مقصد دیہات میں میلاد مصطفیٰ کا انعقاد ہے اب اسی تنظیم میں بطور جنرل سکریٹری کے عہدے پر فائز ہیں 4 اکتوبر 2010 کو شادی کے بندھن میں بندھ گئے شادی حافظ محمد لقمان صاحب کی بیٹی سے کی ہے 30 جنوری2012 / 17 ربیع الاول کو بیٹا محسن جلالی پیدا ہوئے جاری ہے اس کے بعد دوسری ایک بیٹی ہے جبکہ تیسرا بیٹا 14 اگست 2020 کو محمد فہد جلالی پیدا ہوئے ہیں قاسم جلالی کا آج کل مشغلہ فیس بک پیج جنون سگو کے لیے ویڈیو بنانا ہے دوستوں میں حافظ کامران شمس الدین سیف الرحمن رمضان ثاقب سلیم نواز وغیرہ وغیرہ
خوراک کا عالمی دن

عالمی خوراک کے مسئلے سے متعلق عوام میں آگاہی پیدا کرنے اور بھوک، ناقص غذا اور غربت کے خلاف جدوجہد میں اتحاد کو مستحکم کرنے کے لیے پاکستان سمیت دنیا بھر میں 16 اکتوبر کو خوراک کا عالمی دن منایا جا تا ہے۔ جس کا بنیادی مقصد عالمی سطح پر خوراک کی پیداوار میں اضافہ کرنا ہے۔ اس دن کی مناسبت سے دنیا بھر میں مختلف تقریبات و سیمینار کا انعقاد بھی کیا جاتا ہے۔

زمرہ:ادارہ برائے خوراک و زراعت
زمرہ:اقوام متحدہ ایام
زمرہ:اقوام متحدہ
زمرہ:اکتوبر کی تقریبات
زمرہ:بھوک
زمرہ:خانہ معلومات تعطیل مع غیر موجود فیلڈ
زمرہ:زرعی سیاست
زمرہ:سیاست غذائی
زمرہ:غیر سرکاری رسوم
زمرہ:یوم بیداری
زمرہ:1979ء میں تاسیس شدہ مکرر واقعات
زمرہ:1981ء کی متعارفات
فضائی ٹریفک کا بین الاقوامی دن

فضائی ٹریفک کنٹرول کرنے والوں کا عالمی دن
International Day of the Air Traffic Controller

پاکستان سمیت دنیا بھرمیں فضائی ٹریفک کنٹرول کرنے والے ‘‘ائیر ٹریفک کنٹرولر’’ کا عالمی دن 20 اکتوبر کو منایا جاتا ہے۔ اِس دن کے منانے کا مقصد فضائی سفر کے دوران ائیرٹریفک کنٹرولر کی اہمیت سے آگاہ کرنا ہے۔ اس مناسبت سے دنیا بھر کے ہوائی اڈوں پر ائیرٹریفک کنٹرولر کے اعزاز میں تقریبات منعقد کی جاتی ہیں۔

زمرہ:غیر سرکاری رسوم
پولیو کا عالمی دن

**پولیو سے حفاظت کا عالمی دن** 24 اکتوبر کومنایا جاتا ہے۔ اس موقع پر عالمی ادارہ صحت، محکمہ صحت، اسلامک میڈیکل ایسوسی ایشن، پاکستان میڈیکل ایسوسی ایشن اور صحت کے شعبہ میں خدمات سر انجام دینے والی این جی اوز کے زیر اہتمام مختلف شہروں میں کانفرنسز، ورکشاپس، مذاکروں اور دیگر تقریبات کا انعقاد کیا جاتا ہے۔

اس وقت دنیا میں صرف 4 ممالک میں پولیو کا مرض باقی رہ گیا ہے جن میں پاکستان بھی شامل ہے۔ دنیا بھر میں 2013ء میں پولیو کے 299 کیس سامنے آ ئے، ان میں سے 49 نائجیریا میں، 46 پاکستان میں اور سات افغانستان میں سامنے آ ئے۔ لہٰذا معاشرے کے تمام طبقات کو مل کر اس عزم کا اعادہ کرنا ہو گا کہ پاکستان کوپولیو فری بنانے کے لیے تمام وسائل بروئے کار لائے جائیں ۔

زمرہ:غیر سرکاری رسوم
ترقیاتی کاموں سے آگاہی کا عالمی دن

پاکستان سمیت دنیا بھر میں ترقیاتی کاموں کے بارے معلومات اور اطلاعات کی فراہمی کا دن 24 اکتوبر کو منایا جاتا ہے۔ جس کے منانے کا مقصد ترقیاتی کاموں کے حوالے سے درپیش مسائل سے آگاہی اور اس ضمن میں عوامی رائے عامہ کی توجہ بین الاقوامی تعاون کی ضرورت و اہمیت کی طرف مبذول کروانا ہے۔

زمرہ:1972ء میں بین الاقوامی تعلقات
زمرہ:اقوام متحدہ ایام
زمرہ:اکتوبر کی تقریبات

زمرہ:غیر سرکاری رسوم
زمرہ:خانہ معلومات تعطیل مع غیر موجود فیلڈ
زمرہ:اقوام متحدہ کے نامکمل مضامین
زمرہ:1973ء میں تاسیس شدہ مکرر واقعات
زمرہ:اقوام متحدہ کے ترقیاتی پروگرام
زمرہ:بین الاقوامی رسوم
زمرہ:ترقی
زمرہ:1973ء کی متعارفات
یوم اقوام متحدہ

عالمی** یوم اقوام متحدہ**، ہر سال 24 اکتوبرکو منایا جاتا ہے۔ یہ دن 1945 ء میں اقوام متحدہ کے منشور کے نافذالعمل ہونے کی سالگرہ کی یاد تازہ کرنے کے لیے تمام ممبر ممالک ہر سال 24 اکتوبر کو مناتے ہیں۔ مقصد یہ ہے کہ دنیا بھر کے لوگوں کو اقوام متحدہ کے مقاصد اور کارناموں سے متعارف کرایا جائے۔ اور پھر اِس عالمی ادارے کے کام کے لیے ان کی حمایت حاصل کی جائے۔

زمرہ:1948ء کی متعارفات
زمرہ:1948ء میں تاسیس شدہ مکرر واقعات
زمرہ:اقوام متحدہ ایام
زمرہ:اکتوبر کی تقریبات
زمرہ:خانہ معلومات تعطیل مع غیر موجود فیلڈ
زمرہ:غیر سرکاری رسوم
زمرہ:اقوام متحدہ
کروا چوتھ

**کروا چوتھ**  ہندوؤں کا ایک تہوار ہے جسے ہندو مت کے مطابق ‘‘کارتک’’ کے مہینے میں شادی شدہ اور غیر شادی شدہ خواتین دلہن کی طرح سج دھج کر پورے چاند کی چوتھی رات میں اپنے شوہر یا منگیتر کی صحت، تندرستی اور طویل عمر کے لیے کروا چوتھ کی رسم ادا کرتی ہیں۔ اس رسم کے دن خواتین برت (روزہ) رکھتی ہیں اور سارا دن کچھ نہیں کھاتیں۔ دن مکمل ہونے پر چاند کو چھلنی کے ذریعے دیکھ کر اپنے مطلوبہ شخص کی شکل دیکھنے کے بعد برت (روزہ) کھول لیتی ہیں۔ سال 2015ء میں یہ تہوار 30 اکتوبر کو منایا جائے گا۔

## وجہ تسمیہ
لفظ "کروا" گھڑا کا مترادف ہے اور چوتھ کا مطلب چوتھا ہے۔ یہ اس بات کا اشارہ ہے کہ یہ تہوار کارتیک مہینہ کے نصف آخر کی چوتھی تاریخ کو واقع ہوتا ہے۔

## حوالہ جات

زمرہ:اکتوبر کی تقریبات
زمرہ:بھارت میں مذہبی تہوار
زمرہ:نومبر کی تقریبات
زمرہ:ہندو تہوار
زمرہ:بھارت میں شادیاں، جوڑیاں اور مشترکہ زندگیاں
زمرہ:بھارت میں شادی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندو روایات
زمرہ:پنجابی ثقافت
منگھوپیر ٹاؤن

**منگھوپیر ٹاؤن** پاکستان کے صوبہ سندھ کے ضلع اورنگی کا ایک انتظامی قصبہ ہے جو 2015ء میں قائم ہوا۔ مردم شماری پاکستان ۲۰۲۳ء کے مطابق منگھوپیر سب ڈویژن کی آبادی دس لاکھ اکیاسی ہزار 1,081,753 افراد پر مشتمل ہے۔

## تاریخ
13 ویں صدی میں جب منگول عراق پر حملہ کر رہے تھے تو اس وقت منگھو پیر عراق سے یہاں تشریف لے آئے۔ منگھو نے جنوبی پنجاب اور صوبہء سندھ سے سفر کرتے ہوئے یہاں (موجودہ کراچی) میں سکونت اختیار کی تھی۔اس وقت کراچی میں ماہی گیروں کے چھوٹے چھوٹے گاؤں آباد تھے اور منگھو جس جگہ عبادت کرنے کے لیے ٹھہرے، وہ الگ تھلگ، ایک پہاڑی کے اوپر قائم اور کھجور کے درختوں سے گھری ہوئی تھی۔جلد ہی ماہی گیروں کے دیہاتوں کے لوگوں نے ان کی پیروی شروع کر دی۔ جب ان کی وفات ہوئی تو مقامی لوگوں نے اسی جگہ پر چھوٹا سا مزار تعمیر کر دیا۔
ایک روایت کہ یہ ڈاکوتھے بابا فرید کے ہاتھ پر اسلام قبول کیا اور جرائم سے تائب ہو گئے۔ منگھو وسا نے پھر بابا فرید کی رہنمائی میں تصوف کی مشق شروع کر دی اور انھیں بعد میں پیر کا خطاب دیا گیا جس سے وہ منگھو پیر کہلانے لگے۔ آپ کے مسکن کے نزدیک گندھک والے گرم پانی کا ایک چشمہ جاری ہو گیا ہے جہاں آج بھی زائرین جلد کے امراض کے علاج کی امید میں غسل کرنے جاتے ہیں اور شفا پاتے ہیں۔ ہر سال 8 ذوالحجہ کو ہزاروں عقیدت مند سلطان سخی منگھوپیر کا عرس مناتے ہیں۔ اس کے علاوہ ساون کے مہینے سے پہلے میلہ بھی منعقد کرتے ہیں۔

2015ء کو منگھوپیر کو ضلع کراچی غربی کا انتظامی قصبہ بنا دیا گیا تھا۔

## علم آبادیات

مردم شماری پاکستان ۲۰۲۳ء کے مطابق منگھوپیر سب ڈویژن کی آبادی دس لاکھ اکیاسی ہزار 1,081,753 افراد پر مشتمل ہے جن میں اردو بولنے والے افراد 584,229 ہیں، 169,149 افراد پشتو، 73,612 پنجابی، 72,841 سندھی، 70,043 سرائیکی، 44,211 بلوچی، 18,941 براہوی، 12,410 ہندکو، 4,330 میواتی، 2,549 کشمیری، 627 کوہستانی، 592 بلتی، 229 شینا، 123 کلاشہ اور 27,867 افراد دیگر زبانیں بولتے ہیں۔

## حوالہ جات

 

زمرہ:کراچی کے تفریحی مقامات
زمرہ:کراچی کے نواحی علاقے
زمرہ:گڈاپ ٹاؤن
زمرہ:پاکستان کے گرم چشمے
زمرہ:پاکستان میں مزارات
زمرہ:تاریخ سندھ
زمرہ:سندھی شخصیات
زمرہ:سندھی صوفی اولیا
زمرہ:کراچی کے صوفیا
زمرہ:کراچی کی شخصیات
زمرہ:سندھی صوفیاء
زمرہ:پاکستان میں صوفی مزارات
زمرہ:ویکی ڈیٹا سے مطابقت رکھنے والی مختصر تفصیل
عالمی یوم ڈاک

**عالمی یوم ڈاک**، ہر سال 9 اکتوبر کو منایا جاتا ہے۔9 اکتوبر1874ء میں سوئٹزرلینڈ میں پہلی مرتبہ عالمی ڈاک سے متعلق کانفرنس ہوئی جس میں جنرل پوسٹل یونین’’ نامی تنظیم کی بنیاد ڈالی گئی۔ اِس معاہدے کو 22ملکوں نے منظور کیا اور یکم جولائی1875ء سے یہ نظام نافذالعمل ہوا۔ 9 اکتوبر کو ڈاک کے عالمی دن کے طور پر منایا جاتا ہے۔ اِس کا مقصد تمام ممالک میں ڈاک کی ترسیل کی ترقی اور ڈاک کے نظام کی بہتری ہے۔

زمرہ:اکتوبر کی تقریبات
زمرہ:عالمی ڈاک اتحاد
زمرہ:غیر سرکاری رسوم
زمرہ:نظام ڈاک
زمرہ:یوم بیداری
زمرہ:1969ء میں تاسیس شدہ مکرر واقعات
زمرہ:اقوام متحدہ ایام
زمرہ:بین الاقوامی رسوم